פרשת המים (סרט)

פרשת המים (באנגלית: Dark Waters) הוא סרט דרמה משפטית אמריקאי, בבימויו של טוד היינס. הסרט מבוסס על סיפורו האמיתי של עורך הדין רוברט בילוט, שחשף, במאבק ארוך שנים, את הקשר בין שורה ארוכה של מחלות קשות לבין חומרים מסוכנים, בהם השתמשה ענקית הכימיקלים דופונט, ונלחם לגלות את האמת לציבור. התביעה הייצוגית שמאחוריה עמד בילוט כנגד דופונט, הביאה לתשלום של מעל 600 מיליון דולר בשנת 2017 לכ-3,500 נפגעים. התסריט של מריו קוריאה ומת'יו קרנהן התבסס על תחקירים עיתונאיים שהתפרסמו בארצות הברית ועל ספרו של בילוט. את דמותו של גיבור הסרט, רובי בילוט, מגלם מארק רופאלו שגם היה אחד ממפיקי הסרט. הסרט יצא לאקרנים ב-22 בנובמבר 2019 על ידי Focus Features. עורך הדין רובי בילוט הוא שותף צעיר במשרד עורכי דין גדול ומכובד בסינסינטי, המתמחה בהגנה על חברות תעשייתיות בתחום הכימיקלים מפני תביעות בנושאים סביבתיים. אחרי שנים של עבודה קשה במשרד, הוא מקבל מעמד של שותף באותה פירמה. יום אחד נכנסים למשרד שני חוואים מבוגרים ודורשים לפגוש את בילוט. אחד מהשניים, וילבור טנאנט מוירג'יניה המערבית, טוען בלהט כי חברת דופונט מפזרת חומרים מסוכנים בנחל שממנו שותה עדר הבקר שלו וכי כל פניותיו נענו בשלילה; בצר לו, שכנתו - סבתו של בילוט - המליצה לו לבקש את עזרת נכדה, עורך הדין. בילוט מחליט לנסוע לבקר את סבתו ולראות את החווה המדוברת. הוא משתכנע שמדובר בבעיה אמיתית, ומבקש את רשות השותף הבכיר במשרד לטפל בעניין; השותף הבכיר, כמו גם שאר השותפים, אינם רואים זאת בעין יפה - אך מאפשרים לבילוט להמשיך בעיסוקו. בתוך זמן לא רב נמצאים בילוט ומשרדו בעימות משפטי חזיתי מול חברת דופונט, אשר מציפה את בילוט במאות ארגזי מסמכים בתקווה שיתייאש מהנושא, נוכח כמות הניירת האדירה. בילוט אינו נרתע מעבודת המיון הקשה ומקריאת אלפי המסמכים, כשמנגד - אשתו, הנאלצת לשאת לבדה בעול גידול ילדיהם הצעירים, מתקשה לראות סיכוי במאבקו הדון-קישוטי האין-סופי. מארק רופאלו - רוברט בילוט, עורך הדין גיבור הסרט אן האת'וויי - שרה בילוט, אשתו טים רובינס - טום טרפ, השותף הבכיר בפירמת עורכי הדין ביל קמפ - וילבור טנאנט, החוואי שהתלונן ראשון על הבעיה הסביבתית ויקטור גרבר - פיל דונלי, היועץ המשפטי של חברת דופונט מייר וינינגהם - דרלן קיגר, אשת האזרח מגיש התביעה הייצוגית ויליאם ג'קסון הרפר - ג'יימס רוס, שותף בפירמת עורכי הדין ביל פולמן - הארי דיצלר, עורך הדין הראשי בתביעה הייצוגית ב-21 בספטמבר 2018 הוכרז כי טוד היינס יביים את הסרט "Dry Run" על פי תסריט מאת מתיו קרנהן, שיופק על ידי Participant Media יחד עם מארק רופאלו. בנובמבר 2018, רופאלו לוהק באופן רשמי לככב בסרט. בינואר 2019 הצטרפו אן האת'וויי, טים רובינס, ביל קמפ, ויקטור גרבר, מייר ווינינגהאם, ויליאם ג'קסון הרפר, וביל פולמן לצוות הסרט, כאשר כריסטין ואצ'ון ופמלה קופלר הפיקו תחת חברת Killer Films שבבעלותן. צילומי הסרט החלו ב-14 בינואר 2019 בסינסינטי, אוהיו. הסרט יצא לאקרנים ב-22 בנובמבר 2019. וב-20 בפברואר 2020 בישראל. בראיון עימו אמר הבמאי, טוד היינס, כי האתגר הגדול בסרט היה להפוך את הדיון המשפטי עמוס הפרטים לסיפור עלילתי תוך גישור על התקופה הארוכה שבה התקיימו הדיונים המשפטיים במציאות. אתר האינטרנט הרשמי של פרשת המים פרשת המים, ברשת החברתית פייסבוק פרשת המים, ברשת החברתית אקס (טוויטר) פרשת המים, ברשת החברתית אינסטגרם "פרשת המים", במסד הנתונים הקולנועיים IMDb (באנגלית) "פרשת המים", באתר AllMovie (באנגלית) "פרשת המים", באתר Rotten Tomatoes (באנגלית) "פרשת המים", באתר Box Office Mojo (באנגלית) "פרשת המים", באתר Metacritic (באנגלית) "פרשת המים", במסד הנתונים הקולנועיים KinoPoisk (ברוסית) יעל שוב, ‏הסרט הזה יגרום לכם לזרוק את כל מחבתות הטפלון מהבית, באתר "Time Out ישראל", 20 בפברואר 2020 אבנר שביט‏, מים בלי טעמים: "פרשת המים" היא דרמה משפטית שכולה קלישאות (פסקה במאמר: ראינו את כל הסרטים החדשים, רק אחד מהם עשה לנו את זה), באתר וואלה, 21 בפברואר 2020 תומר קמרלינג, ‏פשרת המים, באתר ‏מאקו‏, 20 בפברואר 2020 אורי קליין, "פרשת המים": טוד היינס מציג מאבק של יחיד נגד קפיטליזם דורסני, באתר הארץ, 20 בפברואר 2020 יאיר רוה, הסרט "פרשת המים": מדשדשים במים רדודים, באתר כלכליסט, 20 בפברואר 2020 Director Todd Haynes explores deadly corporate cover-ups in 'Dark Waters', ראיון באתר יוטיוב "Lawyer who took on DuPont has book coming out". Associated Press. 10 ביולי 2019. נבדק ב-18 בספטמבר 2019. {{cite news}}: (עזרה) N'Duka, Amanda (21 בספטמבר 2018). "'Carol' Helmer Todd Haynes To Direct 'Dry Run' Drama For Participant Media". Deadline. נבדק ב-22 בספטמבר 2018. {{cite news}}: (עזרה) Mark Ruffalo To Star In Participant Media’s Todd Haynes Pic About DuPont Pollution Scandal Wiseman, Andreas (9 בינואר 2019). "Anne Hathaway, Tim Robbins, More Join Mark Ruffalo In Todd Haynes-Participant Drama About DuPont Pollution Scandal". Deadline Hollywood. נבדק ב-9 בינואר 2019. {{cite web}}: (עזרה) "Shooting for film starring Mark Ruffalo, Anne Hathaway begins in Hamilton Monday". Local112.com. 11 בינואר 2019. נבדק ב-11 בינואר 2019. {{cite web}}: (עזרה) D'Alessandro, Anthony (26 באוגוסט 2019). "Todd Haynes' 'Dark Waters' Will Start To Bubble In Late Fall". Deadline Hollywood. נבדק ב-26 באוגוסט 2019. {{cite web}}: (עזרה) Director Todd Haynes explores deadly corporate cover-ups in 'Dark Waters', ראיון באתר יוטיוב, בערוץ France 24, ‏21 בפברואר 2020